CELEX: 32016R0951
Language: hu
Date: 2016-06-15 00:00:00
Title: A Bizottság (EU) 2016/951 végrehajtási rendelete (2016. június 15.) a Trichoderma atroviride SC1 törzs hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, valamint az 540/2011/EU bizottsági végrehajtási rendelet mellékletének módosításáról (EGT-vonatkozású szöveg)

16.6.2016   
               
               
                  HU
               
               
                  Az Európai Unió Hivatalos Lapja
               
               
                  L 159/6
               
            A BIZOTTSÁG (EU) 2016/951 VÉGREHAJTÁSI RENDELETE
      (2016. június 15.)
      a Trichoderma atroviride SC1 törzs hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, valamint az 540/2011/EU bizottsági végrehajtási rendelet mellékletének módosításáról
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 22. cikke (1) bekezdésére, összefüggésben 13. cikke (2) bekezdésével,
      mivel:
      
                  (1)
               
               
                  Az 1107/2009/EK rendelet 7. cikke (1) bekezdésének megfelelően Franciaországhoz 2012. november 6-án kérelem érkezett a BI-PA NV NV-től a Trichoderma atroviride SC1 törzs hatóanyagként való jóváhagyására vonatkozóan. A rendelet 9. cikke (3) bekezdésének megfelelően Franciaország jelentéstevő tagállamként 2013. február 5-én a kérelem elfogadhatóságáról értesítette a Bizottságot.
               
            
                  (2)
               
               
                  A jelentéstevő tagállam 2014. május 27-én benyújtotta a Bizottságnak, és másolatban az Európai Élelmiszerbiztonsági Hatósághoz (a továbbiakban: Hatóság) is eljuttatta értékelőjelentés-tervezetét, amely azt vizsgálja, hogy a hatóanyag várhatóan megfelel-e az 1107/2009/EK rendelet 4. cikkében meghatározott jóváhagyási kritériumoknak.
               
            
                  (3)
               
               
                  A Hatóság eleget tett az 1107/2009/EK rendelet 12. cikkének (1) bekezdésében foglaltaknak. Az 1107/2009/EK rendelet 12. cikkének (3) bekezdése értelmében a Hatóság felkérte a kérelmezőt, hogy nyújtson be kiegészítő információkat a tagállamoknak, a Bizottságnak és a Hatóságnak. A referens tagállam a kiegészítő információkról készített értékelést aktualizált értékelőjelentés-tervezet formájában nyújtotta be a Hatósághoz 2015 februárjában.
               
            
                  (4)
               
               
                  2015. április 21-én a Hatóság közölte a kérelmezővel, a tagállamokkal és a Bizottsággal arra vonatkozó következtetését (2), hogy a Trichoderma atroviride SC1 törzs hatóanyag várhatóan megfelel-e az 1107/2009/EK rendelet 4. cikkében meghatározott jóváhagyási kritériumoknak. A Hatóság nyilvánosságra hozta következtetéseit.
               
            
                  (5)
               
               
                  A Bizottság 2015. december 10-én a Növények, Állatok, Élelmiszerek és Takarmányok Állandó Bizottsága elé terjesztette a Trichoderma atroviride SC1 törzsre vonatkozó felülvizsgálati jelentést és a Trichoderma atroviride SC1 törzsről szóló rendelettervezetet.
               
            
                  (6)
               
               
                  A kérelmező lehetőséget kapott arra, hogy a felülvizsgálati jelentéssel kapcsolatban észrevételeket tegyen.
               
            
                  (7)
               
               
                  Legalább egy, a hatóanyagot tartalmazó növényvédő szer egy vagy több reprezentatív használata és különösen azoknak a felhasználásoknak a tekintetében, amelyeket megvizsgáltak és a felülvizsgálati jelentésben részletesen ismertettek, megállapítást nyert, hogy az 1107/2009/EK rendelet 4. cikkében előírt jóváhagyási kritériumok teljesülnek. Ezért e jóváhagyási kritériumokat teljesítettnek kell tekinteni. Következésképpen a Trichoderma atroviride SC1 törzs jóváhagyása indokolt.
               
            
                  (8)
               
               
                  A Bizottság továbbá úgy ítélte meg, hogy a Trichoderma atroviride SC1. törzs az 1107/2009/EK rendelet 22. cikke szerinti kis kockázatú hatóanyag. A Trichoderma atroviride SC1 törzs nem minősül aggályos anyagnak, és megfelel az 1107/2009/EK rendelet II. mellékletének 5. pontjában meghatározott feltételeknek. A Trichoderma atroviride SC1 törzs egy olaszországi, bomló mogyorófából izolált vad típusú törzs. Az emberekre vagy állatokra nem patogén vagy fertőző. Az emberek, az állatok és a környezet e hatóanyagnak az 1107/2009/EK rendelet alapján jóváhagyott felhasználásai általi expozíciója várhatóan elhanyagolható lesz a valós természetes helyzetekben várható kitettséghez képest.
               
            
                  (9)
               
               
                  Következésképpen a Trichoderma atroviride SC1 törzs kis kockázatú hatóanyagként való jóváhagyása 15 éves időszakra indokolt. Az 1107/2009/EK rendelet 13. cikkének (4) bekezdése alapján az 540/2011/EU bizottsági végrehajtási rendelet (3) mellékletét ennek megfelelően módosítani kell.
               
            
                  (10)
               
               
                  Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
               
            ELFOGADTA EZT A RENDELETET:
      1. cikk
      A kis kockázatú hatóanyag jóváhagyása
      Az I. mellékletben meghatározott Trichoderma atroviride SC1 törzs hatóanyag az ugyanazon mellékletben foglalt feltételekkel jóváhagyásra kerül.
      2. cikk
      Az 540/2011/EU végrehajtási rendelet módosításai
      Az 540/2011/EU végrehajtási rendelet melléklete e rendelet II. mellékletének megfelelően módosul.
      3. cikk
      Hatálybalépés
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2016. június 15-én.
         
            
               a Bizottság részéről
            
            
               az elnök
            
            Jean-Claude JUNCKER
         
      
      
         (1)  HL L 309., 2009.11.24., 1. o.
      
      
         (2)  The EFSA Journal 2015; 13(4):4092. Online elérhető az alábbi weboldalon: www.efsa.europa.eu
      
         (3)  A Bizottság 2011. május 25-i 540/2011/EU végrehajtási rendelete az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).
      
         I. MELLÉKLET
         
                     Közhasználatú név, azonosító számok
                  
                  
                     IUPAC-név
                  
                  
                     Tisztaság (1)
                     
                  
                  
                     Jóváhagyás dátuma
                  
                  
                     Jóváhagyás lejárta
                  
                  
                     Egyedi rendelkezések
                  
               
                     
                        Trichoderma atroviride SC1 törzs
                     A hollandiai Utrecht-ben található „Centraalbureau voor Schimmelcultures” (CBS) gyűjtemény elérhetőségi száma: CBS 122089
                     CIPAC-szám: 988
                  
                  
                     Tárgytalan
                  
                  
                     minimális koncentráció 1 × 1010 CFU/g
                  
                  
                     2016. július 6.
                  
                  
                     2031. július 6.
                  
                  
                     Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni a Trichoderma atroviride SC1 törzsről szóló felülvizsgálati jelentésben és különösen annak I. és II. függelékében található megállapításokat.
                     Az átfogó értékelésben a tagállamoknak fokozott figyelmet kell fordítaniuk a szert kezelők és más dolgozók védelmére, tekintettel arra, hogy a mikroorganizmusokat potenciális szenzibilizálóknak kell tekinteni. Az alkalmazás feltételei között adott esetben kockázatcsökkentő intézkedéseknek is szerepelniük kell.
                     A gyártónak a gyártási folyamat során biztosítania kell a környezeti feltételek szigorú fenntartását és a minőségellenőrzési célú elemzést.
                  
               
            (1)  A hatóanyag azonosítására és specifikációjára vonatkozó további részletek a vizsgálati jelentésben találhatók.
      
      
         II. MELLÉKLET
         Az 540/2011/EU végrehajtási rendelet mellékletének D. része a következő bejegyzéssel egészül ki:
         
            
                         
                     
                     
                        Közhasználatú név, azonosító számok
                     
                     
                        IUPAC-név
                     
                     
                        Tisztaság (*)
                        
                     
                     
                        Jóváhagyás dátuma
                     
                     
                        Jóváhagyás lejárta
                     
                     
                        Egyedi rendelkezések
                     
                  
                        „7
                     
                     
                        
                           Trichoderma atroviride SC1 törzs
                        A hollandiai Utrecht-ben található »Centraalbureau voor Schimmelcultures« (CBS) gyűjtemény elérhetőségi száma: CBS 122089
                        CIPAC-szám: 988
                     
                     
                        Tárgytalan
                     
                     
                        minimális koncentráció 1 × 1010 CFU/g
                     
                     
                        2016. július 6.
                     
                     
                        2031. július 6.
                     
                     
                        Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni a Trichoderma atroviride SC1 törzsről szóló felülvizsgálati jelentésben és különösen annak I. és II. függelékében található megállapításokat.
                        Az átfogó értékelésben a tagállamoknak fokozott figyelmet kell fordítaniuk a szert kezelők és más dolgozók védelmére, tekintettel arra, hogy a mikroorganizmusokat potenciális szenzibilizálóknak kell tekinteni. Az alkalmazás feltételei között adott esetben kockázatcsökkentő intézkedéseknek is szerepelniük kell.
                        A gyártónak a gyártási folyamat során biztosítania kell a környezeti feltételek szigorú fenntartását és a minőségellenőrzési célú elemzést.”
                     
                  
         
            (*)  A hatóanyag azonosítására és specifikációjára vonatkozó további részletek a vizsgálati jelentésben találhatók.